মুথুস্বামী-র সেঞ্চুরি! দ্বিতীয় টেস্টে চাপে ভারত

ওয়েব ডেস্ক : গুয়াহাটির বর্ষাপাড়া স্টেডিয়ামে চলছে ভারত বনাম দক্ষিণ আফ্রিকার দ্বিতীয় টেস্ট (India vs South Africa Second Test 2025)। শনিবার থেকে শুরু হয়েছে এই ম্যাচ। কিন্তু এই ম্যাচে অনেকটাই চাপে রয়েছে টিম ইন্ডিয়া (Team India)। কারণ, দ্বিতীয় দিনের লাঞ্চের ব্রেকের আগেই স্কোর বোর্ডে দক্ষিণ আফ্রিকা (South Africa) করে ফেলেছে ৪২৮ রান। পড়েছে ৭ উইকেট। কিন্তু প্রোটিয়া ব্যাটাররা যেভাবে খেলছেন তাতে রান অনেকটাই বাড়তে পারে বলে মনে করা হচ্ছে।

মূলত, নতুন স্টেডিয়ামের পিচ যে ব্যাটিংয়ের জন্য ভালো, তা প্রথম দিনেই বোঝা গিয়েছিল। তবে এই ব্যাটিং পিচেও ফায়দা পেয়েছিলেন ভারতীয় বোলাররা। প্রথম দিনেই দক্ষিণ আফ্রিকার ৬টি উইকেট ফেলে দিয়েছিলেন কুলদীপ, বুমরারা। প্রথম দিনের শেষে তাদের রান ছিল ৬ উইকেটে ২৪৭ রান। সেই রান নিয়েই শুরু হয় দ্বিতীয় দিনের খেলা। কিন্তু ভারতীয় বোলারদের দারুণ সামাল দিয়ে উইকেটে জমে গেলেন মুথুস্বামী, ভেরেইনরা।

আরও খবর : অজিভূমে লক্ষ্যভেদ! জাপানকে হারিয়ে বড় খেতাব জয় লক্ষ্য সেনের

তাঁরা ৮৮ রানের পার্টনারশিপ করেন। ফলে চা পানের বিরতিতে যাওয়ার আগে দক্ষিণ আফ্রিকার রান ছিল ৬ উইকেটে ৩১৬। তবে সেই জুটি পড়ে ভেঙে দেন রবীন্দ্র জাদেজা (Ravindra Jadeja)। ভেররেইনকে আউট করেন তিনি। কিন্তু আর উইকেট ফেলতে পারেননি কেউ। ফলে লাঞ্চের আগে সেই রান গিয়ে পৌঁছেছে ৪২৮ রানে। যার ফলে এই ম্যাচে বেশ চাপে রয়েছে ভারতীয় শিবির।

অন্যদিকে এই ম্যাচে পন্থের নেতৃত্ব নিয়েও প্রশ্ন উঠছে। কারণ যেখানে প্রথম দিনের পড়ে গিয়েছিল ৬ উইকেট, সেখানে ডিফেন্সিভ ফিল্ডিং সাজালেন তিনি। ফলে মার্কো জানসেন নামতেই রানের গতি অনেকটা বেড়ে যায়।যার কারণে ৪০০-গণ্ডি টপকে গিয়েছে দক্ষিণ আফ্রিকা। এরই মধ্যে টেস্টে প্রথম সেঞ্চুরি করলেন মুথুস্বামী (Senuran Muthusamy)। অন্যদিকে মার্কো জানসেন অর্ধ শতরান করে ফেলেছেন। ফলে লাঞ্চের পর বাকি ৩ উইকেটচ না ফেললে, বড় সমস্যায় পড়তে হতে পারে ভারতীয় দলকে।